ที่ ปชส. 020/2568 ฝ่ายบริหารการตลาดและประชาสัมพันธ์

# 8 เมษายน 2568

**AOT มั่นใจ เลือก All-New Camry สำหรับบริการลีมูซีนสุวรรณภูมิ**

**เพื่อความสะดวกสบาย เหนือระดับ ในทุกการเดินทาง**

**มร. โนริอากิ ยามาชิตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด เข้าพบ นายกิตติพงศ์ กิตติขจร ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) หรือ AOT เพื่อแสดงความขอบคุณ พร้อมทำการส่งมอบรถไฮบริดซีดาน ALL-NEW CAMRY จำนวน 50 คัน สำหรับมอบบริการเหนือระดับ ที่มาพร้อมความสะดวกสบาย มั่นใจ และปลอดภัย ตลอดการเดินทาง กับบริการรับ-ส่งผู้โดยสารที่ท่าอากาศยานสุวรรณภูมิ หรือ AOT Limousine เมื่อวันที่ 7 เมษายน 2568 ณ อาคารผู้โดยสาร สนามบินสุวรรณภูมิ**

บริษัท โตโยต้า มอเตอร์ ประเทศไทย จำกัด ขอขอบคุณ บริษัท ท่าอากาศยานไทย จำกัด (มหาชน) หรือ AOT ที่มอบความไว้วางใจ ในการเลือกใช้ โตโยต้า คัมรี อย่างต่อเนื่อง ตลอด 19 ปี นับตั้งแต่เปิดทำการ เมื่อเดือนกันยายน พ.ศ 2549 และในปีพ.ศ. 2568 นี้ ทาง AOT ยังคงเชื่อมั่น และมอบความไว้ใจให้กับโตโยต้า โดยเลือกใช้ ALL-NEW CAMRY HEV SMART สีเงิน Precious Metal ใหม่จำนวน 50 คัน เพื่อเข้าร่วมเป็นส่วนหนึ่งของรถลีมูซีนประจำสนามบิน หรือ AOT Limousine ในการให้บริการรับส่งผู้โดยสารที่ท่าอากาศยานสุวรรณภูมิ อันเป็นการตอกย้ำความเชื่อมั่น และความไว้วางใจที่มีให้กับยนตรกรรมที่มาพร้อมเทคโนโลยีไฮบริดของโตโยต้า ที่สามารถมอบความสะดวกสบาย ทั้งยังปลอดภัยมั่นใจได้ ตลอดการใช้งาน ภายใต้แนวคิด *“****TOYOTA NO.1 TRUSTED HEV ไฮบริดที่ใช่มั่นใจทุกเจน****”*

ทั้งนี้ ALL-NEW CAMRY เป็นผู้นำรถยนต์ไฮบริด ที่ได้รับความไว้วางใจในประเทศไทยมายาวนานกว่า 15 ปี และยังมีมาตรฐานเป็นที่ยอมรับในระดับโลก ด้วยการสื่อสารภายใต้แนวคิด “TOYOTA TRUSTED HYBRID และยังเป็นรถรุ่นที่ได้รับรางวัลรถยอดเยี่ยมแห่งปี CAR OF THE YEAR 2025 ในรุ่น BEST MID-SIZE HYBRID SEDAN (UNDER 2,500 CC) สำหรับผู้ที่สนใจรับบริการรถลีมูซีนสุวรรณภูมิ สามารศึกษารายละเอียดการจองเพิ่มเติมได้ ที่เว็บไซต์ <http://aotlimousine.com>